קבוצת מנרב

קבוצת מנרב בע"מ, המוכרת בשם המקוצר "מנרב", היא חברה ישראלית ותיקה הפועלת בתחומי ביצוע עבודות הנדסה, קבלנות לבנייה ותשתיות במגזר הציבורי, העסקי והפרטי | ייזום פרויקטי מגורים והתחדשות עירונית | הקמה, השכרה וניהול נכסים מניבים | זכיינות בשיטת PPP | יבוא, שיווק, ביצוע ושירות בתחום מערכות אלקטרומכניקה.
איגרות החוב של החברה נסחרות ב.

==היסטוריה==
החברה הוקמה בשנת 1969, בשם מנרב מפעלי הנדסה ישראליים בע"מ, על ידי איש העסקים אברהם קוזניצקי, ששימש בה כמנכ"ל ויושב ראש דירקטוריון. בשנת 1983 הונפקה החברה בבורסה לניירות ערך בתל אביב והפכה לחברה ציבורית. בשנת 1984 החברה נכנסה אל השוק הבינלאומי והחלה לבנות בתים למגורים בדרום אפריקה ובארצות הברית. בספטמבר 1981 שינתה החברה את שמה למנרב בע"מ, בינואר 1983 שינתה החברה את שמה למנרב אחזקות בע"מ וב-31 בדצמבר 2020 שינתה החברה את שמה לשמה הנוכחי, קבוצת מנרב בע"מ.

עד 2021 בעל השליטה בחברה היה המייסד אברהם קוזניצקי, שהחזיק בכ-58% ממניות החברה.

בשנת 2021 חברת הנדל"ן הישראלית ישראל קנדה רכשה את פעילות החברה "מנרב פרויקטים" בכ-575 מיליון ש"ח.

באוגוסט 2021 נמכרה החברה לקבוצת משקיעים בראשות אסנס פרטנרס.

==תחומי פעילות==

הנדסה וקבלנות בנייה

[https://www.minrav.co.il/minrav-engineering/ מנרב הנדסה] מבצעת עבודות קבלניות מורכבות ורחבות היקף עבור המגזר הציבורי, העסקי והפרטי ליזמים מובילים בתחום הנדל"ן בישראל, לרבות מבני משרדים, מתחמי מגורים, מוסדות ומרכזים רפואיים, מבני ציבור ומבנים פונקציונליים אחרים. בין פרויקטי החברה: עיר הבה"דים (מחנה אריאל שרון), נתב"ג 2000, מוזיאון יד ושם, מוזיאון ת"א, קריית הממשלה בי-ם ובת"א, בנק הדם החדש של מד"א, בי"ח שיקומי עלה נגב, תחנות ברק"ל הקו האדום תל אביב ועוד.

ביצוע פרויקטי תשתית

[https://www.minrav.co.il/minrav-infrastructures/ מנרב תשתיות] מתמחה בתכנון וביצוע תשתיות לאומיות ועירוניות עבור לקוחות במגזר הממשלתי והלאומי, לרבות פרויקטי תשתית מורכבים, פרויקטים תחבורתיים כגון כבישים, גשרים ומנהרות, נמלי אוויר ועוד. בין פרויקטי החברה: הקמת "פורטל המסילה הטורקית" בתוואי הקו האדום של נת"ע; ביצוע עבודות התשתית לאורך כביש 461 בין מחלף מסובים לצומת הטייסים בתוואי הקו הסגול של הרכבת הקלה בתל אביב; ביצוע עבודות התשתית בדרך איינשטיין, כולל שיקוע הכביש, בתוואי הקו הירוק של הרכבת הקלה בתל אביב; ביצוע עבודות הנדסה ופלדה בתחנות לייצור חשמל; הקמת חוות טורבינות רוח ברמת הגולן.

ייזום פרויקטי מגורים והתחדשות עירונית

[https://www.minrav.co.il/minrav-real-estate/ מנרב נדל"ן] מפתחת [https://www.minrav.co.il/project-category/residential-real-estate/ מתחמי מגורים], החל משלב רכישת המגרשים, השבחתם הסטטוטורית לבנייה וכלה בביצוע הבנייה ומסירה ללקוחות והשלימה בנייתן של אלפי יח"ד בת"א, חולון, עכו, ירושלים, חיפה ועוד.
כמו כן, החברה מובילה פרויקטים בשיתוף חברת [https://www.megureit.co.il/ מגוריט], במסגרתם משווקות דירות להשכרה באופן עצמאי ובמסגרת חברת מחיר למשתכן.

הקמה, ניהול והשכרת נכסים מניבים

[https://www.minrav.co.il/minrav-real-estate/ מנרב נדל"ן] מקימה, מנהלת ומשכירה [https://www.minrav.co.il/project-category/yielding-assets/ מתחמי מסחר, משרדים ותעשייה], ביניהם: קריית המדע והטכנולוגיה CITY TECH באשדוד, מרכז מסחרי מנרב סנטר באשדוד, בנייה והפעלה של פארק הביוטכנולוגיה בביה"ח הדסה עין כרם בירושלים, מתחם תעשייה ואחסנה בקיבוץ אושה.

יבוא ושיווק מערכות מיזוג אוויר, קירור תעשייתי ובקרת מבנים

[https://minrav-is.co.il/ מנרב פתרונות משולבים] מייבאת ומשווקת מערכות מיזוג אוויר, קירור תעשייתי, יחידות טיפול באוויר ובקרת מבנים מבית [https://www.johnsoncontrols.com/ Johnson Controls], מובילה עולמית בעלת פורטפוליו מוצרים גדול בתחום המערכות. החברה מתמחה במוצרים ופתרונות המיועדים למגדלי משרדים, חוות שרתים, קמפוסים, בתי חולים, בתי מלון, מרכזי אנרגיה, מרלו"גים, מפעלי תעשייה ומזון ועוד.

ביצוע פרויקטים ומתן שרות למערכות קירור ומיזוג אויר

[https://www.minrav.co.il/mashav-ardan-systems/ משב-ארדן מערכות] מבצעת פרויקטים רחבי היקף ובמתן שרות למערכות קירור ומיזוג אויר מרכזיים במרכזי אנרגיה, קמפוסים, מפעלי תעשייה וטכנולוגיה עילית, משרדי הממשלה, מוסדות ציבור, מרכזי מסחר וקניות, מבני משרדים, מרכזים רפואיים, בתי מלון, וכן, בתי קירור, מתקני קירור לטמפרטורות נמוכות, מערכות קירור מתקדמות לתעשיית המזון, התעשייה הכימית ועוד. כמו כן, מבצעת הקבוצה פרויקטים משולבים בתחום החשמל בפרויקטים אלקטרו מכניים גדולים ומורכבים בתעשייה, בתחבורה, במבנים ציבוריים, ברשויות ממשלתיות ועוד.

זכיינות

קבוצת מנרב היא החלוצה בתחום [https://www.minrav.co.il/concessions/ זכיינות הנדל"ן] בישראל. הקבוצה שותפה בכירה כזכיין, קבלן ההקמה וקבלן התפעול של עיר הבה"דים – פרויקט הזכיינות הגדול ביותר של משרד הביטחון שבמסגרתו הושלמו העברתם של בסיסי ההדרכה של צה"ל לצומת הנגב. כיום לאחר סיום מוצלח של שלב ההקמה, אשר עמד בתקציב ובלו"ז שהוגדר על ידי משרד הביטחון, נמצא הפרויקט בשלב ההפעלה כחלק מהסכם הזיכיון שמשכו 25 שנה.

עוד קודם לכן מנרב הקימה והפעילה במשך 15 שנים את מכון טיהור השפכים בנתניה, עם סיום תקופת הזיכיון הוחזר מכון השפכים לרשות המקומית. כמו כן, מנרב יזמה, הקימה ומפעילה מכוני טיהור שפכים נוספים בבאר שבע ובנתב"ג ושימשה כקבוצה שותפה בהקמת בית הסוהר הפרטי הראשון בישראל אשר נמסר לניהול המדינה באמצעות שרות בתי הסוהר.

== פרויקטים נבחרים ==
* תחנת הרכבת יבנה – מערב
* המסילה מנתב"ג למודיעין (הקטע השני נתב"ג-כפר דניאל מתוך פרויקט מסילת ירושלים - גנות)
* גשר הרכבת מעל עמק איילון (גשר מס' 6)
* מנהרה כפולה באורך 3.6 קילומטר (מנהרה 1) בין לטרון (כביש 3) לשער הגיא, באמצעות מכונת TBM בשיתוף עם חברת מוסמטרוסטרוי (Mosmetrostroy) מרוסיה.
* קשת מודיעין הכוללת גשרים 17א ו-26.
* מערכת להסעת המונים במטרופולין תל אביב - הקו האדום, מקטע "תוואי המסילה הטורקית", הקטע A2 (מרחוב פינס ועד רחוב קויפמן).
* קריית ההדרכה על שם האלוף אריאל שרון (כחלק משותפות)
* מתקן ההתפלה אשדוד
* תחנת הכוח דליה
* 6 מתקני טיהור שפכים
* מרכז מורשת בגין, ירושלים
* בית כנסת החורבה, ירושלים
* אצטדיון כדורגל, פתח-תקווה
* מוזיאון יד ושם
* מוזיאון תל אביב לאמנות
*בנק הדם הלאומי בקריית מד"א
*"נווה צדק" - מתקן כליאה צבאי
*קריית הממשלה - ירושלים 
*מגדל היובל - ת"א

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:אשדוד: חברות
קטגוריה:ישראל: חברות שהוקמו ב-1969